تېرو ۲۴ ساعتونو کې د سرې میاشتې د فعالیتونو خبرونه: کابل: * المان هېواد ته د درملنې په موخه استول شوی هغه ۲۰ تنه ماشومان بېرته هېواد ته راستانه شول، چې هډوکی یې میکروبی او په اور سخت سوځېدلی وو. * ‏د سوری زړه په رنځ اخته ۱۵ تنه ماشومان ۳ کورنیو روغتونونو ته د درملنې او عملیات په موخه ور وپېژندل شول. فراه: د انار درې په ولسوالۍ کې له ۲۰۰ سېلاب ځپلو کورنیو سره د ۶ قلمه مختلف النوعه غیر خوراکی توکو ترڅنګ د ۱۴.۸ ټنه خوراکی توکو مرسته هم ترسره شوه. خوست: د روغتیایی اساسی کلینیک، فرعی کلینیکونو او ګرځنده روغتیایی ټیمونو له لارې په تېرو ۳۰ ورځو کې ۲۶،۲۱۱ تنه ناروغانو ته روغتیایی خدمات ترسره شوی. میدان وردګ: د سید آباد ولسوالۍ په دشت ټوپ لېسه کې یو شمېر زده کوونکو ته د نویو غړو د جلبولو په موخه نشراتی غونډه ترسره شوه.